jkorsvik/nowiki_second_scrape_merged huggingface dataset:
Lough

En lough er en innsjø på Irland eller i England, mens en sea lough kan være en fjord, elvemunning, bukt eller vik.
Lough er en irsk-engelsk form av det gammelirske ordet loch, som betyr innsjø eller bukt. Formen Loch ble også benyttet på irskengelsk eller skotskengelsk. Lough ble også benyttet om innsjøer lengst nord i England.


== Lough i Irland ==

Nesten alle innsjøer og vann på Irland blir kalt «lough» på den angeliserte formen. Lough Neagh i Ulster er den største innsjøen på De britiske øyer. De tre innsjøene langs elva Shannon er Lough Allen, Lough Ree og Lough Derg. Den øvre og nedre Lough Erne er to etterfølgende innsjøer i Fermanagh, et område som ofte ble kalt «Innsjødistriktet på Irland.

Av Sea loughs finner man blant annet Lough Swilly og Lough Foyle.


== Lough i England ==
Nord i England blir lough benyttet om enkelte innsjøer og andre stedsnavn. Mange av disse ligger i nærheten av Hadrians mur og i Lake District. 


== I etternavn ==
Lough er i seg selv også et irsk etternavn, og inngår i flere forskjellige former, som Loughan, Lougheed, Loughlin, Loughman, Loughnan, Loughnane, Loughney, Loughran og Loughrey. Lough i irske etternavn kan uttales på mange forskjellige måter: law, loch, low, lowe, loth. Dette fordi ordet lough inneholder firebokstavskombinasjonen ough, som kan uttales på opptil ti forskjellige måter i britisk engelsk.


== Se også ==
Bukt
Elvemunning
Fjord
Innsjø
Loch


== Eksterne lenker ==
(en) Lakes – kategori av bilder, video eller lyd på Commons
Røntgenstråling

For informasjon om målenheten røntgen, se Røntgen (mål).
Røntgenstråling er elektromagnetisk stråling eller fotoner med en bølgelengde mellom 0,01 og 10 nm. I røntgenmaskiner produseres  den ved nedbremsing av elektroner og kalles derfor bremsestråling. Fra en glødetråd i en evakuert glassbeholder akselereres elektroner med høyspenning mot en anode. Når elektronene treffer anoden bremses de; vekselvirker med materialet i anoden og sender ut bremsestråling.  Høyspenningene som akselererer elektronene er fra 10 kV til 400 kV. I røntgendiagnostikk benyttes høyspenninger fra 30 kV til 150 kV. 
Røntgenstrålene ble oppdaget 8. november 1895 av den tyske vitenskapsmannen Wilhelm Conrad Röntgen.
Da Röntgen oppdaget røntgenstråling, var han ikke klar over hva det var og kalte det derfor X-Strahlen (ukjente stråler), en betegnelse som i oversatt utgave er beholdt i engelsk (X-ray). Røntgenstråler kan trenge gjennom materialer og stoffer som er ugjennomtrengelige for synlig lys. Strålingen blir laget ved hjelp av et røntgenrør. Røntgenstråler kan avdekke egenskaper i materialene ved at røntgenstrålene blir absorbert forskjellig av materialer avhengig av dens egenskaper. Atomer med høyt atomnummer absorberer mer enn atomer med lave atomnummer. For eksempel absorberer kalsium vesentlig bedre enn karbon. I bildet av hånden blir ben lyse, mens vevet rundt er grått.  Røntgenstråler brukes eksempelvis ved CT av kroppen og mammografi.
Et røntgenrør er et glassrør med en positiv og en negativ elektrode. Det er lufttomt inne i røret slik at elektronene ikke møter hindringer når de går fra den negative til den positive elektroden. Med en spenning på opptil flere hundre tusen volt får elektronene svært stor fart før de kolliderer med den tunge positive elektroden. I kollisjonen får elektronene en kraftig oppbremsing, og de avgir energien son som stråling. Strålingen fra elektronene er EM-stråling med kortere bølgelengde og større energi enn UV-stråling. Denne strålingen kaller vi røntgenstråling. Røntgenstrålingen er så energirik at den kan trenge gjennom kroppen. I store doser kan røntgenstråling være skadelig. se ioniserende stråling


== Se også ==
Røntgen (mål)
CT
Ioniserende stråling
Lorraine (andre betydninger)

Lorraine kan referere til:

Lorraine, en fransk region
hertugdømmet Lothringen
Lorraine (Quebec)
Lorraine (Ontario)
Lorraine (navn), et kvinnenavn
Lorraine (band), et norsk band
Colt M1903 Pocket Hammerless

Colt Model 1903 Pocket Hammerless er en selvladende pistol kamret i kaliber .32 ACP.
Disse var populære sivile skytevåpen, ble delvis brukt av politi og ble også tatt inn som selvforsvarspistoler for høyere offiserer i det amerikanske militærvesen fra 1940-tallet til 1970-tallet, da lagrene var tomme. Generalene Eisenhower, George Marshall og Patton var noen av de som hadde slike. Omtrentlig 570 000 av disse pistolene ble produsert mellom 1903 og 1945, i fem ulike typer. Våpenmagasinet holder 8 patroner.
Pistolen ble også laget i Belgia av Fabrique Nationale under navnet Browning M1903.


== Eksterne lenker ==
(en) Colt Model 1903 Hammerless – kategori av bilder, video eller lyd på Commons 
(en) Colt Model 1903 Hammerless – galleri av bilder, video eller lyd på Commons 
Sam Lisker's ColtAutos.com
Modern Firearms – Browning M.1903 Arkivert 24. oktober 2007 hos Wayback Machine.
Grzegorz

Grzegorz er en polsk form av Gregor, som har opprinnelse i det greske mannsnavnet Grigórios (Γρηγόριος), dannet av grigoros (γρηγορος), «vaktsom».


== Utbredelse ==
Grzegorz er et svært vanlig navn i Polen.
Tabellen nedenfor gir en detaljert oversikt over populariteten til mannsnavnet Grzegorz og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Grzegorz Lato (f. 1950), polsk fotballspiller
Grzegorz Turnau (f. 1967), polsk sanger, musiker og komponist
Grzegorz Jonkajtys (f. 1972), polsk animatør
Grzegorz Micuła, polsk reisebokforfatter


== Referanser ==


== Eksterne lenker ==

(en) Behind the Name: Grzegorz
(en) Think Baby Names: Grzegorz
BlueJ

BlueJ er et utviklingsverktøy for Java utviklet av Deakin University og Universitetet i Kent. Den er utviklet spesielt med tanke på å lære nybegynnere objektorientert programmering ved at den blant annet har et grafisk grensenitt for testing av objekter. Dette grensesnittet brukes også til å vise hvordan klassene arbeider med hverandre.
Navnet kommer fra fuglearten Blåskrike (eng. Blue Jay).


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) BlueJ – kategori av bilder, video eller lyd på Commons
Commodore 128

Commodore 128, eller C-128, er en hjemmedatamaskin laget av Commodore Business Machines og ble lansert i 1985, tre år etter lillebroren Commodore 64. 
Commodore 128 hadde to ulike prosessorer, en MOS 8502 for C64- og C128-modus og en Zilog Z80 for CP/M-modus. Ettersom lillebroren Commodore 64 ble solgt i så store opplag, ble det skrevet heller lite programvare for denne oppfølgeren. De fleste som kjøpte maskinen brukte den derfor som en Commodore 64.
Liste over ordførere i Vadsø

Liste over ordførere i Vadsø er en liste over ordførere i Vadsø kommune i Finnmark. Listen er ufullstendig.


== Referanser ==
Commodore CBM-II

Commodore CBM-II-serien skulle være en oppfølger til Commodore pet/CBM-maskinene. De første versjonene kom ut i 1982. CBM-II kom i to versjoner: P-serien var ment for bruk i hjemmet, mens B-serien var til kontorbruk. 
P-serien brukte VIC-II, den same grafikkbrikken som i Commodore 64. B-serien hadde en monokrom skjerm, sidan man ikke trengte kraftig grafikk til kontorbruk.
Ettersom Commodore 64 ble så populær som den var, lanserte aldri Commodore Business Machines P-serien i Amerika. P 500 ble utgitt i Europa, men solgte kun i små antall. Den vanligste modellen var B128, men den ble heller ingen stor suksess.
Vic-II

VIC-II (Video Interface Chip II), også kjent som MOS Technology 6569/8565/8566 (PAL-versjoner) og 6567/8562/8564 (NTSC), er mikroprosessoren som generer Y/C/kompositt video-grafikk og DRAM oppdaterings-signaler i Commodore 64 og Commodore 128.
VIC-II, som kom etter MOS Technology sin opprinnelige VIC (mikroprosessoren i bruk i Vic-20) var en av de viktigste årsakene bak den store suksessen til Commodore 64.


== Litteratur ==
Appendix N, "6566/6567 (VIC-II) Chip Specifications", i Commodore 64 Programmer's Reference Guide.
Brian Bagnall: On The Edge: The Spectacular Rise and Fall of Commodore, pp.228–231. ISBN 0-9738649-0-7.


== Eksterne lenker ==
The MOS 6567/6569 video controller (VIC-II) and its application in the Commodore 64 – detaljert hardware-beskrivelse av VIC-II
Commodore VIC-II Color Analysis (Preview) – et forsøk i å utgi presis informasjon rundt fargepaletten til VIC-II, av Philip Timmermann
Description of C64 graphics modes - enkle forklaringer med eksempelbilder av de vanlige modusene brukt for C64-grafikk.
Preveza (prefektur)

Preveza (gresk Πρέβεζα) er et prefektur i Hellas i periferien Ípiros. Hovedstaden i prefekturet er Preveza.  
Prefekturet ble opprettet i 1913 da resten av Ípiros ble en del av Hellas under den første Balkankrigen. Prefekturet inkluderte øyen Lefkada, men i 1955 ble øyen skilt ut til et eget prefektur i periferien De joniske øyer.


== Kommuner ==


== Geografi ==
Prefekturet består av daler og åser i nord og ruinene av Nikopolis og Kassope.  Fjellet Xerovouno ligger helt i nordøst. Prefekturet grenser til prefekturene Arta i øst, Thesprotia i nordvest og Ioannina i nordøst. I sør ligger Artabukta og i vest Det joniske havet. 


== Klima ==
Prefekturet har hovedsakelig middelhavsklima og normaltemperaturene om sommeren varierer fra 28-30 ºC til 35 ºC. I høyereliggende strøk kan en derimot få nokså kalde vintre.
Desentralisering

Desentralisering er et begrep for utflytting av makt og kapital fra sentrale områder. 
Tanken om fordeling av makt (f.eks. maktfordelingsprinsippet) har blitt brukt i mange sammenhenger, både geografisk og sosialt, men når man snakker om desentralisering i vanlig språkbruk er det som regel om en omfordeling av makt fra sentrale geografiske områder til mindre sentrale områder (uttrykket er med andre ord oftest av geografisk betydning). En slik fordeling skal hindre at det oppstår maktmisbruk og korrupsjon i sentrale områder med sterk maktsamling.
Tyskland er kjent for å ha lagt stor vekt på en desentralisert maktstruktur da landet ble gjenoppbygd etter krigen. Her desentraliserte man makt ved å plassere viktige funksjoner i statsapparatet utover hele landet. Det ble gjort siden nazistene i stor grad tok makten grunnet det svært sentraliserte maktapparatet i Tyskland etter første verdenskrig.
Norge er en av de mest sentraliserte nasjonene i Europa, da de fleste maktsentrene (både media og statsforvalting) ligger i hovedstaden, Oslo. Den norske Grunnloven beskytter ikke de lokale forvaltingsnivåene (kommuner og fylker) i landet, slik som grunnlover i mange andre europeiske land gjør.
I den pågående regiondebatten er et av de avgjørende spørsmålene hvor mye makt de nye regionene skal få. I kjølvannet av denne debatten har det kommet krav om at de kommende region- og kommunenivåene må grunnlovfestes.


== Se også ==
Sentralisering
Thesprotia

Thesprotia (gresk Θεσπρωτία) er et prefektur i Hellas i periferien Epirus. Hovedstaden i prefekturet er Igoumenitsa. Thesprotia grenser til Albania i nord og til prefekturene Ioannina i øst og Preveza i sør. Det er et av de minst befolkede prefekturene i Hellas. 
Mye av prefekturet er kupert, mens en finner jordbruksområder i daler sentralt, i sør og i vest. To av elvene i Thesprotia er sagnomsuste: Kalamas (Thiames) og Akheron.
Fra havnen i Igoumenitsa kan en nå øyene Korfu og Paxos.


== Klima ==
Thesprotia har middelhavsklima de fleste steder, men i høyereliggende strøk og østlege områder kan en få kalde vintre.


== Kommuner ==
Bernie Sparkes

Bernard L. Sparkes (født 15. oktober 1940 i Claresholm i Alberta) er en canadisk tidligere curlingspiller. 
Sparkes' første store curlingmesterskap fikk han i 1957 da han vant Alberta Schoolboys. Han var senere med å vinne fire Alberta-mesterskap (1966, 1967, 1968, 1969), tre Canadiske mesterskap, og VM i curling tre ganger (1966, 1968 og 1969). Han kom på andreplass på all star-kåringen i fire canadiske mesterskap på rad, da han spilte toer sammen Ron Northcotts lag.
I tillegg er han på Lethbridge Sports Hall Of Fame (baseball), Alberta Hall of Fame, samt Southern Alberta Curling Hall Of Fame. Sparkes flyttet til Britisk Columbia i 1970, og vant her åtte provinsmesterskap i curling for herrer og ett mesterskap i mix. Han ble stemt inn i British Columbia Sports Hall Of Fame i 1995.
Han er også kjent for sin malekunst.


== Referanser ==


== Eksterne lenker ==
Curlingmalerier av Bernie Sparkes
(en) Bernie Sparkes – Britisk Columbia Sports Hall of Fame 
(en) Bernie Sparkes – World Curling Tour 
(en) Bernie Sparkes – World Curling Federation
Elektrisk dobbeltlag

Et elektrisk dobbeltlag er en samling ioner rundt suspenderte partikler i en løsning. Partiklene har ladet overflate. Denne tiltrekker ioner med motsatt ladning. Dobbeltlaget består av sternlaget, der ionene følger partikkelbevegelsene og det diffuse laget. I det diffuse laget blir ionene både tiltrukket av partikkelen og frastøtt av sternlaget. Dette blir gradvis tynnere til ionekonsentrasjonen er som i resten av løsningen, og ion med samme ladning som partikkelen kan finnes her. 
Utstrekningen til det elektriske dobbeltlaget er gitt av Debyelengden 1/κ. κ er proporsjonal med konsentrasjon og valens til elektrolytten. Dette betyr altså at jo høyere valens og konsentrasjon av elektrolytt, jo mindre elektrisk dobbeltlag. Når det elektriske dobbeltlaget minker vil det dispersjonen bli mer ustabil, det vil si at koalessens skjer lettere. 


== Referanser ==
Fosforescens

Fosforescens er en type luminescens beslektet med fluorescens.
I motsetning til fluorescens, vil ikke et fosforiserende materiale umiddelbart sende ut strålingen den absorberer. 
Den lengre tidsskalaen for utsendingen av strålingen er assosiert med omdannelse av «forbudte» energitilstander i kvantemekanikken. 
Studien av fosforiserende materialer førte til oppdagelsen av radioaktivitet i 1896.


== Eksterne lenker ==
(en) Phosphorescence – kategori av bilder, video eller lyd på Commons
Finanspolitikk

Finanspolitikk er økonomisk politikk som påvirker offentlige inntekter (f.eks. skatt og avgifter) og offentlige utgifter. Finanspolitikk kan slik knyttes mot statsbudsjettet.
Jimmy Shields

Jimmy Shields er en tidligere canadisk curlingspiller.
Han spilte treer på det canadiske laget som vant Curling-VM 1968 i Canada. Skip var Ron Northcott.


== Referanser ==


== Eksterne lenker ==
(en) Jimmy Shields – World Curling Tour 
(en) Jimmy Shields – World Curling Federation
Ace Ventura

Ace Ventura er en tegneseriefigur og rollefigur i filmene:

Ace Ventura og jakten på den forsvunne delfinen (1994)
Ace Ventura: Naturen kaller (1995)
Hvitflekkdvergmåler

Hvitflekkdvergmåler (Eupithecia tripunctaria) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia)


== Utseende ==
En liten (vingespenn 17 – 21 mm), slank, brungrå måler. Forvingen er ensfarget brungrå med en liten, svart flekk nær midten og en smal, hvit tverrstripe langs ytterkanten, denne er utvidet til en hvit flekk ved vingens bakhjørne. Bakvingen er litt blekere enn forvingen og har en hvit flekk ved bakhjørnet. Larven er naken, litt knudrete, lysbrun – beige med store, trekantede, sjokoladebrune flekker på ryggen og litt lysere brune flekker langs sidene.


== Levevis ==
Larvene lever på blomstene til planter i skjermplantefamilien (Apiaceae), dessuten på svarthyll (Sambucus nigra). De voksne målerne har to generasjoner hver sommer, i mai – juni og i juli – august.


== Utbredelse ==
Arten forekommer over hele Europa og i Nord-Amerika. I Norge er den funnet spredt nord til Sogn og Fjordane.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) hvitflekkdvergmåler i Encyclopedia of Life 
(en) hvitflekkdvergmåler i Global Biodiversity Information Facility 
(no) hvitflekkdvergmåler hos Artsdatabanken 
(sv) hvitflekkdvergmåler hos Dyntaxa 
(en) hvitflekkdvergmåler hos Fauna Europaea 
(en) hvitflekkdvergmåler hos ITIS 
(en) hvitflekkdvergmåler hos NCBI 
(en) Kategori:Eupithecia tripunctaria – bilder, video eller lyd på Wikimedia Commons 
(en) Eupithecia tripunctaria – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Eupithecia tripunctaria
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Manu

Manu kan vise til:

Manu (hinduisme) – det første mennesket i indisk mytologi
Manú – ei elv i Peru
Manu (by) – en by i Peru
Manu (plateselskap) – et norsk plateselskap ledet av Per Gunnar Jensen
ManU – en mye brukt kortform for Manchester United FC


== Personer ==
Manu Ginóbili – en argentinsk basketballspiller
Manu Chao – en fransk sanger
Manu Katché – en elfenbensk-fransk musiker
Manu Dibango – en kamerunsk saksofonist
Manu Leumann – en sveitsisk språkforsker
Jan Kjærulff

Jan Kjærulff (født på Maglegård i Gentofte 30. desember 1943, død 25. august 2006) var en skipsingeniør og seilbåtkonstruktør. Han er mest kjent for å ha konstruert utallige konstruksjoner for Elvstrøm, Bianca og Granada. Han ble utdannet skipsingeniør i 1966 og begynte å jobbe ved Knud E. Hansens designkontor i København. Men da Kjærulff var mer interessert i seilbåter enn skip forlot han København til fordel for New York, hvor han arbeidede med Sparkman and Stephens, et av verdens mest anerkjente designkontor av seilbåter. I 1969 konstruerte han sin første seilbåt Commander 31. Da han returnerte til Danmark i 1971 ble han mannskap på Paul Elvstrøms Soling og vant det Europeiske Mesterskap. Sammen dannede de Elvstrøm & Kjærulff Yacht Design for å konstruere og seile en ny ½-Tonner. Året etter seilte de den nye båt til seier og salgssuksess. Skroget dannet siden grunnlag for Elvstrøm ½ Ton, Elvstrøm 32 samt familiebåtene Elvstrøm Cruiser, Luffe 32 og Blue Dane 32.
Hans konstruksjoner ble ikke preget av IOR-tidens brede skrog og i 70-årene kom Granada 23, 27 og 31, som ble solgt i flere hundrede eksemplarer. Han konstruerte også flere Bianca-modeller samt Nordisk Familiebåt. I 1977 konstruerte han den langsmale entypebåten Aphrodite 101 som ble meget populær med mer enn 500 eksemplarer. Og Kjærulff eksperimenterte videre med sin viten fra skipingeniørtiden og monterte en bulb på en 6mR som viste seg å være rask på slør, men tapte på bidevind. Ikke desto mindre konstruerte han Elvstrøm Coronet 38 med bulb, en av de eneste serieproduserte seilbåter med bulb. 
I sin karriere konstruerte han også flere regattabåter, de mindre båter som Elvstrøm ¼ Ton, Mosquito og 717 One Design med lavt deplasement. Og de større og raske Dynamic 35, 43 og Vision 46. Sistnevnte vant Gotland Rundt. Han konstruerte også «SAS Baia Viking» som var Danmarks deltakerbåt i Whitbread Round the World Race 1985–86 (i dag Volvo Ocean Race). Båten var den minste som gjennomførte og endte på en sisteplass.
I 1984 dannet seiler-konstruktørduoen Elvstrøm-Kjærulff hver sitt designkontor; Elvström Yacht Design og Kjærulff Yacht Design. Jan Kjærulff preget dansk seilsport gjennom mange år, både i samarbeidet med Elvstrøm, men også senere som selvstendig konstruktør.


== Kilder ==
80 forfattere (2006).  Lucia del Sol Knight og Daniel Bruce MacNaughton, red. The encyclopedia of yacht designers (engelsk) (1 utg.). New York • London: W. W. Norton & Company. s. 528. ISBN 0-393-04876-4. 
Dan Ibsen (28. august 2006). «Jan Kjærulff blev 62 år» (dansk). Dansk Sejlunion. Arkivert fra originalen 16. august 2007. Besøkt 11. desember 2008. 


== Eksterne lenker ==
(en) Jan Kjærulff – Olympedia 
(en) Jan Kjærulff – Sports-Reference (OL-resultater – arkivert)
Askim & Spydeberg Sparebank

Askim & Spydeberg Sparebank er en sparebank som ble til 1. april 2015 som et resultat av fusjonen mellom Askim Sparebank (stiftet 1888) og Spydeberg Sparebank (stiftet 1855).Banken har hovedkontor i Askim og har avdelingskontor i Ski, Skiptvet, Spydeberg og Ås.


== Referanser ==


== Eksterne lenker ==
Offisielt nettsted
Indra Lorentzen

Indra Lorentzen
(født 17. august 1956) er en norsk ballettdanser og instruktør. Mens hun var aktiv ble hun regnet som Norges fremste ballettdanser.Hun er oppvokst i Oslo med  indonesisk far og svensk mor, og begynte å danse som fireåring. Skolegangen var ved St. Sunniva skole (Oslo) og hos Rita Tori. Hun tok etterutdanning internasjonalt i København, London, Genève, New York og ved New York Pantomime School. Til Nasjonalballetten kom hun (1972) som kursdeltaker, men ble ansatt i 1973 og solist fra 1977. Lorentzen hadde ledende roller, som Miranda i Stormen, George Sand i En kvinne ved navn George (1989), som Angelica Gayo i Tango Buenos Aires 1907 (også hennes avskjedsforestilling, 1998), La Sylphide og hovedrollen i Volven (1989).  Hun har også undervist på Statens Balletthøgskole og vært med i Tigerstaden Danseteater, og den svenske Cullbergballetten (1984-85, blant annet i filmen Abbalett).
Hun hadde et skadeavbrekk (1991–93) og pensjonerte seg fra Nasjonalballetten i 1998. I denne tiden har hun koreografert og regissert, litt i svenske Västanå teater, litt på Grønland, i Kalaallit Nunaat. Ved Beaivváš Sámi Teahter koreograferte hun Bárgiduvvon bálgát (1994) og
Ridn`oaivi ja nieguid oaidni (2008). Hun har studert scenekunst fra ymse kulturer som fra Indonesia, Bangladesh og Alaska.


== Premier ==
Dansekritikerprisen 1980 for Aili i Månereinen
Oslo bys kulturpris 1984 på kr 12 000
Norsk Kasettavgiftsfond's stipend for  prosjektet Livsrytmer
Gammleng-prisen 2015 i klassen veteranprisen


== Referanser ==


== Eksterne lenker ==
(no) Indra Lorentzen hos Sceneweb
Alfons (navn)

Alfons er et mannsnavn med opprinnelse i germanske *haþu, «slit, strev», og gammelhøytyske funs, «ferdig». Navnet kan muligens også være en variant av Hildefons eller Athalfuns, slik at førsteleddet er dannet av gammelhøytyske adal, «edel», eller hiltja, «strid, kamp».


== Utbredelse ==
Tabellen nedenfor gir en detaljert oversikt over populariteten til mannsnavnet Alfons og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Alfons Mucha (1860–1939), tsjekkisk maler, plakatkunstner og kunsthåndverker
Alfons Maria Jakob (1884–1931), tysk nevrolog
Alfons Johansen (1891–1941), norsk politiker og redaktør


== Annen bruk av navnet ==
Alfons Åberg, opprinnelig svensk navn på barnebokfiguren Albert Åberg


== Referanser ==


== Eksterne lenker ==

(en) Behind the Name: Alfons
(en) Think Baby Names: Alfons
Ungdommens Sjakkforbund

Ungdommens Sjakkforbund (USF) organiserer sjakkaktivitet blant ungdom i Norge. USF er delt inn i 18 kretser og har omtrent 100 lokallag over hele landet.
Ungdommens Sjakkforbund deler kontorlokaler med Norges Sjakkforbund i Sandakerveien 24D i Oslo.


== Referanser ==